
Mikrokozmosz I-III.

Ki vagyok én? Mi célom az életben? Mik és kik alkotják a világot? Ilyen és még hasonló, az élet alapvető kérdéseire keresem a választ fotósorozatomban. Célom az ember és a világ megismerése, összefüggések keresése az egyes elemek között. Akárcsak a világegyetem sok csillaga, mi is egy kerek egészet alkotunk. Keressük önmagunkat, megpróbálunk megérteni másokat. Mindent ok-okozat alapján akarunk felépíteni. De vajon képesek vagyunk-e rá? Felfoghatjuk-e mi dolgunk van e világban? Mindehhez először magunkba kell néznünk. Fel kell fedeznünk a mikrokozmoszt a makrokozmoszban.



